
Nr. PLx 28
AVIZ

asupra proiectului de Lege privind acceptarea amendamentului la statutul Fondului Monetar Internaţional cu privire la reforma Consiliului Executiv, propus şi aprobat de Consiliul Guvernatorilor Fondului Monetar Internaţional prin Rezoluţia nr.66-2 privind cea de-a paisprezecea revizuire generală a cotelor şi reforma Consiliului Executiv

Cu numărul PLx 28 din 13 februarie 2012, Biroul Permanent al Camerei Deputaţilor a transmis Comisiei pentru politică externă, spre dezbatere şi avizare, proiectul de Lege privind acceptarea amendamentului la statutul Fondului Monetar Internaţional cu privire la reforma Consiliului Executiv, propus şi aprobat de Consiliul Guvernatorilor Fondului Monetar Internaţional prin Rezoluţia nr.66-2 privind cea de-a paisprezecea revizuire generală a cotelor şi reforma Consiliului Executiv.

În şedinţa din 21 februarie 2012 a.c., Comisia pentru politică externă a hotărât, cu majoritate de voturi, avizarea favorabilă a proiectului de Lege şi transmiterea acestuia plenului Camerei, în forma prezentată.

